Az előzetesen olvasott tájékoztatásotok tökéletesen lefedi a kapott szolgáltatásokat, azonban nem tudja tökéletesen visszaadni a lakás makulátlan tisztaságát, otthonosságát, és legfőképpen a házigazdák szívélyes hozzáállását.
A lakás nagyon szép, otthonos, makulátlanul tiszta. A szemeteseket minden nap ürítették házigazdáink.
A konyha teljesen felszerelt, kávé, tea, üdítő, különböző ételek is rendelkezésre álltak megérkezéskor.
A fürdőszoba törölközőkkel, tisztálkodási szerekkel is el volt látva.
Az ágyak nagyon kényelmesek voltak. A WIFI tökéletesen működött. A Netflix is, bár nem volt időnk használni. :-)
A lakás minden szobája légkondicionálóval felszerelt, bár azt sem használtuk, mert a lakás jól átszellőztethető volt.
A Metro valóban nagyon közel van, késő este is közlekedik. A környéken lakók mind segítőkészek és barátságosak voltak.
A házigazdáinktól kapott tippek a vásárlási, mosási, közlekedési lehetőségekről nagyon hasznosak voltak, és bármilyen kérdésünkre nagyon gyorsan, szóban és e-mailben is reagáltak.
A szállást mindenki számára jó szívvel ajánljuk.